Umwuzure wo muri leta zunze ubumwe z'Abarabu mu wa 2022
Mu 2022, imvura nyinshi yateje imyuzure muri Leta zunze ubumwe z'Abarabu, ikomeza kuva ku ya 27 kugeza ku ya 29 Nyakanga 2022.  Imijyi yo mu majyaruguru ya Emirates, cyane cyane Kalba na Fujairah, hamwe n’uturere dutandukanye twa Emirate ya Ras Al Khaimah, yibasiwe n’imvura nyinshi. Nk’uko ikigo cy'igihugu cya Emirati gishinzwe iteganyagihe kibitangaza ngo iyi niyo mvura yaguye cyane mu gihugu yanditswe mu myaka 27.

Ingaruka 
Abantu barindwi bakomoka muri Aziya bemejwe ko bapfuye.  Abandi abantu 870 barokowe mu gihe abantu 3,897 bashyizwe mu buhungiro bw’agateganyo muri Fujairah na Sharjah . 

Abacuruzi bo muri Emirate ya Fujairah batakaje ibicuruzwa bifite agaciro ka miliyoni imwe ya AED ($ 272,302) .

Igisubizo 
Visi Perezida wa Emirati , Sheikh Mohammed bin Rashid yatanze integuza itukura muri leta anategeka ibikorwa by’ubutabazi byihuse by’abapolisi, inzego z’ubutabazi, n’abasirikare baturutse muri emirate hafi kugira ngo bafashe mu bikorwa byo gutabara. Amahoteri yose yo muri Fujairah yasabwe gucumbikira imiryango yibasiwe n’umwuzure mu byumba byabo birimo ubusa. Ubuyobozi kandi bwatanze amabwiriza ku bantu gukorera mu rugo iminsi ibiri. 

Sheikh Sultan bin Muhammad Al-Qasimi, umutegetsi wa Sharjah, yategetse guhabwa amafaranga angana nka AED 50.000 ($ 13,600) kuri buri muryango wahatiwe kuva mu ngo zabo mu gihe cy'umwuzure.

Amashakiro